.

**REGULAMENT DE PARTICIPARE ŞI DESFĂŞURARE**

**A CONCURSULUI DE EDUCAŢIE ECOLOGICĂ**

***JUCÂNDU-NE RECICLĂM!- ediția a III-a***

ORGANIZATOR**: AGENŢIA PENTRU PROTECŢIA MEDIULUI BIHOR**

PARTENER ŞI SPONSOR: **SC BENE INTERNAŢIONAL SRL ORADEA**

**SCOP:** implicarea preşcolarilor în acţiuni practice de protejare a mediului înconjurător, dezvoltarea unei atitudini de repect şi preţuire pentru tot ceea ce înseamnă natură.

**OBIECTIVE:**

1. Formarea unei atitudini pozitive faţă de mediu, de implicare conştientă a copiilor în protejarea mediului şi manifestarea unei atitudini civice prin realizarea unor activităţi de educaţie ecologică în mod sistematic pentru a oferi societăţii un model de bune practici educaţionale;
2. Dezvoltarea capacităţii de cunoaştere şi înţelegere a mediului prin stimularea curiozităţii pentru investigarea realităţii înconjurătoare;
3. Formarea, consolidarea şi perfecţionarea unor abilităţi practice prin promovarea colectării selective a materialelor reciclabile;
4. Dezvoltarea spiritului de competiţie, a simţului estetic, a pasiunii pentru mediul înconjurător, a spiritului de echipă, responsabilitatea participanţilor, a atitudinii dezaprobatoare faţă de cei ce distrug mediul, dar şi deschiderea faţă de comunitate;
5. Dezvoltarea relaţiilor de prietenie şi fair-play între copii.

**ETAPELE CONCURSULUI:**

**05.11.2018 - 15.11.2018-** perioada de înscriere;

**16.11.2018- 31.01.2019**  - perioada de colectare a deșeurilor pe categorii;

**Februarie 2019** – premierea grădinițelor participante.

Fiecărei grădiniţe participante i se va înmâna diplome de participare.

Premiile sunt asigurate de către SC Bene Internaţional SRL Oradea:

* Premiul I – un calculator;
* Premiul II – monitor TFT +TV Tuner – kit TV;
* Premiul III – imprimantă multifuncțională.

**ACŢIUNI PROPUSE:**

* Asigurarea fiecărei grădiniţe participante a unor recipiente/saci pentru colectarea bateriilor şi a becurilor şi tuburilor fluorescente;
* Preluarea periodică a deşeurilor colectate la nivelul unităţilor de învăţământ implicate pe baza unei înţelegeri prealabile cu conducerea grădiniţei;
* Transportul deşeurilor în vederea reciclării acestora;
* Cântărirea cantităţilor de deşeuri colectate de către fiecare grădiniţă şi valorificarea acestora;
* Evaluarea rezultatelor şi stabilirea câştigătorilor;
* Înmânarea diplomelor de participare grădiniţelor participante şi asigurarea unui premiu pentru grădiniţa care a colectat cea mai mare cantitate de deşeuri;
* Promovarea şi mediatizarea concursului de educaţie ecologică.

Formularele de înscriere se transmit până la data de **15.11.2018** la adresa de email: **loredana.tirb@apmbh.anpm.ro**  **sau nr. fax 0259/406.588.**

**Persoană de contact**: consilier Tirb Loredana, nr. telefon 0259-406.607.

 **Etapa de promovare a Concursului**: se realizează prin postarea concursului pe site-ul http://apmbh.anpm.ro/, şi în mass media locală.